537/2014 privind cerințe specifice referitoare la auditul statutar al entităților de interes public și Directiva 56/2014 transpusă prin Legea 162/2017 conțin o serie de norme menite să asigure și să îmbunătățească integritatea, independența, obiectivitatea, responsabilitatea, transparența și fiabilitatea auditorilor statutari și ale firmelor de audit care realizează audituri statutare ale unor entități de interes public.  În acest sens, regulile referitoare la desemnarea auditorului financiar la entitățile de interes public prevăd obligația entității de a asigura, sub responsabilitatea comitetului de audit, proceduri transparente de selecție cel puțin la expirarea unei perioade de 10 ani consecutivi de mandat (reguli diferite există pentru situațiile reglementate de dispozițiile tranzitorii) și pentru aceasta entitățile va trebui să se asigure că au proceduri scrise clare și complete, atât pentru organizarea și desfășurarea procedurii de selecție, dar și pentru a sprijini recomandările și preferința formulate de comitetul de audit în urma unei astfel de proceduri.